**Образац 12**

 ЈКП ВОДОВОД ЗЛАТИБОР ЧАЈЕТИНА

 Александра Карађорђевића 6а Ч а ј е т и н а

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2016. до 31.12.2016.

Чајетина, 30.01.2017.

 **I ОСНОВНИ СТАТУСНИ ПОДАЦИ**

Пословно име: ЈКП ВОДОВОД ЗЛАТИБОР

Седиште: ЧАЈЕТИНА, А.КАРАЂОРЂЕВИЋА 6А

Претежна делатност: сакупљање,пречишћавање и дистрибуција воде /3600/

Матични број: 20302976

ПИБ:105060489

Надлежно министарство:

Делатности јавног предузећа су:

36.00 - сакупљање,пречишћавање и дистрибуција воде (претежна делатност);

Предузеће може обављати и следеће делатности:

37.00 - уклањање отпадних вода,

42.21 - изградња цевовода,

43.22 - постављање водоводних и канализационих цеви,

42.99 - изградња осталих непоменутих грађевина,

43.12 - припрема градилишта,

43.99 - остали непоменути специфични грађевински радови,

45.20 - одржавање и поправка моторних возила,

49.41 - друмски превоз терета,

82.99 - остале услужне активности подршке пословања.

Годишњи програм пословања за 2016. годину усвојен је на седници надзорног одбора 10.12.2015. године - Одлука бр. 3513-2/2015.

Сагласност на годишњи програм пословања за 2016.г. дата је од стране СКУПШТИНЕ ОПШТИНЕ ЧАЈЕТИНА 17.12.2015.године - Решење број 02-108/2015-01.

 На измену програма пословања за 2016.г. (одлука надзорног одбора бр. 1771-7/2016 од 03.06.2016.) дата је сагласност СКУПШТИНЕ ОПШТИНЕ ЧАЈЕТИНА 14.06.2016. године- Решење број 02-74/2016-01 .

На другу измену програма пословања за 2016.г. (одлука надзорног одбора бр. 4105-2/16 од 10.11.2016.г.) дата је сагласност СКУПШТИНЕ ОПШТИНЕ ЧАЈЕТИНА 01.12.2016. године – Решење број 02-124/2016-01 .

**II ОБРАЗЛОЖЕЊЕ ПОСЛОВАЊА**

У периоду 01.01.2016. до 31.12.2016. године ово предузеће је обављало своју основну делатност( сакупљање, пречишћавање и дистрибуција воде) у приближно планираним оквирима. Остварење ових прихода је просечно 90% у овом периоду .

Остали планирани приходи остварени су у складу са могућностима и условима пословања у 2016. години. Значајно већи од планираних су приходи по основу државних давања и условљених донација, јер је у 2016. години примљена донација од Центра за међународну сарадњу и развој као донатора у име Републике Словеније у износу од 22.170.636,00 динара (180.000 евра) у циљу помоћи у финансирању пројектовања и изградње постројења за отпадне воде која је евидентирана у приходе по основу условљених донација.

1. БИЛАНС УСПЕХА

Пословни приходи у износу од 217.845 хиљада динара обухватају приходе од основне делатности 124.271 хиљада динара , а остало су приходи од грађевинских радова,прикључака на месне водоводе , зимског одржавања , услуге обједињене наплате комуналних услуга , приходи по основу државних давања и условљених донација.

Пословни расходи укупно износе 203.143 хиљада динара од чега су трошкови зарада и остали лични расходи 82.134 хиљада динара, амортизација 16.941 хиљада , материјал 48.331 хиљада динара, гориво и енергија 21.151 хиљада динара , производне услуге 18.211 хиљада динара , нематеријални трошкови 14.684 хиљада динара, трошкови дугорочних резервисања 1.691 хиљада динара. Остварен је пословни добитак у износу од 14.702 хиљада динара. Такође, у овом периоду остварен је и добитак из финансирања у износу од 3.955 хиљада динара , а узимајући у обзир и остале расходе од 1.510 хиљада динара , остале приходе од 3.800 хиљада динара, расходе из ранијег периода од 117 хиљада динара, приходе од усклађивања вредности имовине у износу од 5.391 хиљада динара и расходе од усклађивања вредности имовине у износу од 11.088 хиљада динара укупан добитак 01.01.2016.-31.12.2016. године износи 15.133 хиљада динара. За потребе овог извештаја порески расход је узет у износу плаћених аконтација у 2016.години 2.509 хиљада динара/тачан износ ће бити утврђен након састављања пореског биланса и пореске пријаве/ па је нето добитак исказан у износу од 12.624 хиљаде динара.

2. БИЛАНС СТАЊА

Укупна актива и пасива на крају четвртог квартала износе 428.248 хиљада динара.

У активи стална имовина износи 318.824 хиљада динара и представља вредност ове имовине након увећања по основу набавке опреме у овом периоду и обрачуна амортизације за дванаест месеци ове пословне године. Обртна имовима износи 109.424 хиљада динара .

У пасиви капитал износи 320.915 хиљада, дугорочна резервисања и обавезе 18.969 хиљада, краткорочне обавезе 77.955 хиљада динара .

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода веће је у односу на планом предвиђено. Планирано је 825 хиљада динара , а стање на дан 31.12.2016.г. је 3.749 хиљада динара. У току овог периода остварен је нето одлив у износу од 12.056 хиљада динара, па са готовином на почетку обрачунског периода (15.806) стање готовине 31.12.2016.г. износи 3.749 хиљада динара.

4. ТРОШКОВИ ЗАПОСЛЕНИХ

Трошкови зарада запослених у од 01.01.-31.12.2016. су у планираним оквирима за овај период, (трошкови зарада су остварене 87,70% у односу на планиране). Трошкови за привремене и повремене послове остварени су 74,30% у односу на планиране. И остали трошкови за запослене су у планираним оквирима , једино трошкови за службена путовања су незнатно већи 0,11%, остали лични расходи за 5%.

5. ДИНАМИКА ЗАПОСЛЕНИХ

 У овом периоду број запослених на неодређено време смањен је за 4 (са 86 на 82) по основу рационализације броја запослених.

Код запослених на одређено време за 2 радника су истекли уговори о раду, а примљена су 3 нова радника због потребе посла. Такође, због потребе посла ангажована су и 3 радника по уговору о привременим и повременим пословима у трајању од 2 месеца, а од месеца маја примљена су 3 радника на одређено време због потребе посла. Од месеца августа једном раднику је истекао уговор о раду на одређено време, а 1 радник је због потребе посла ангажован по уговору о привременим и повременим пословима.

31.12.2016. године укупан број радника је у складу са планираним: 82 на неодређено време, 9 на одређено време и 1 радник је ангажован по основу уговора о привременим и повременим пословима.

6. КРЕТАЊЕ ЦЕНА ПРОИЗВОДА И УСЛУГА

Цене услуга у овом периоду нису мењане, осим допуне ценовника за нову услуге одржавања мреже до водомера за хидрантску мрежу.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У 2016. години из буџета општине Чајетина примљена су наменска средства за финансирање изградње постројења за пречишћавање отпадних вода у износу од17.629.630 динара што, је евидентирано као повећање државног капитала, а у складу са закљученим уговором.

8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде и средства за хуманитарну помоћ.

Трошкови репрезентације у овом периоду су већи од планираних за 3,53%.

Трошкови за рекламу и пропаганду реализовани су у овом периоду у оквиру планираног износа као и трошкови за хуманитарну помоћ.

9. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у овом периоду може се видети која је опрема набављена и у ком износу. За опрему чија набавка није извршена у 2016.г. а потребна је за рад и пословање предузећа , планирана је набавка у оквиру програма пословања за 2017. годину.

**III ЗАКЉУЧНА РАЗМАТРАЊА И НАПОМЕНЕ**

На основу детаљне анализе и разматрања кретања свих појединачних ставки прихода и расхода као и ставки биланса стања и токова готовине, предузеће своје активности у наредним пословним годинама мора усмерити у правцу унапређења и побољшања у сегментима за које утврди да је то потребно.

Датум: 30.01.2017. \_\_\_\_\_\_\_\_\_\_\_\_\_\_\_\_\_\_

 Потпис и печат